**VÝBEROVÉ KONANIE NA FUNKCIU HLAVNÝ KONTROLÓR**

OBEC Hrachovište vypisuje opätovné výberové konanie na funkciu

**HLAVNÝ KONTROLÓR OBCE Hrachovište**

v súlade s § 18a ods. 2 zák. č. 369/1990 Z.z. o obecnom zriadení, v znení neskorších predpisov.

 Kandidát na funkciu hlavného kontrolóra obce Hrachovište zašle alebo odovzdá písomnú žiadosť s predpísanými náležitosťami a prílohami (viď nižšie) do 29.7.2020 (utorok) do 15.00 hod. na

Obecnom úrade v Hrachovišti č. 255, PSČ 916 16 v uzavretej obálke označenej

**„VOĽBA HLAVNÉHO KONTROLÓRA – „NEOTVÁRAŤ!“**

Výberové konanie sa uskutoční 12.8.2020 (streda) na Obecnom úrade v Hrachovišti na zasadnutí Obecného zastupiteľstva v Hrachovišti. Pracovný úväzok je 3 hod. týždenne.

 Požiadavky:

* ukončené minimálne úplné stredné vzdelanie
* súhlas so zverejnením osobných údajov na účel vykonania voľby v zastupiteľstve
* úradne overená fotokópia príslušného dokladu o najvyššom dosiahnutom vzdelaní
* profesijný životopis s prehľadom doterajšej praxe s uvedením pracovnej pozície
* výpis z registra trestov nie starší ako 3 mesiace
* znalosť základných noriem samosprávy

 Všeobecné podmienky:

 - hlavný kontrolór je volený obecným zastupiteľstvom na 6 rokov, je pracovníkom obce a za svoju činnosť zodpovedá zastupiteľstvu, ktorému 2x ročne podáva správu o svojej činnosti

 - funkcia hlavného kontrolóra nie je zlučiteľná s výkonom funkcie poslanca obecného zastupiteľstva, starostu, člena orgánu právnickej osoby, ktorej zriaďovateľom alebo zakladateľom je obec, iného zamestnanca obce a podľa osobitného zákona

- vykonáva kontrolu úloh obce vyplývajúcich z pôsobnosti a kompetencií obce

 Vykonáva kontrolu:

- nakladania s majetkom obce a s majetkom vo vlastníctve štátu, prípadne vo vlastníctve iných právnických a fyzických osôb, ktorý bol obci zverejnený

- účtovníctva a pokladničných operácii na obecnom úrade

 - príjmovej a výdavkovej časti rozpočtu, jeho zmien a záverečného účtu

 - správnosti a opodstatnenosti čerpania finančných prostriedkov obci účelovo poskytnutých, fondov a dotácií

- hospodárenie s finančnými prostriedkami

 - plnenie úloh vyplývajúcich zo zákona o obecnom zriadení a z rozhodnutí orgánov obce

 - dodržiavanie všeobecne záväzných nariadení obce a ostatných vnútorných predpisov obce

 Preveruje:

* tvorbu a čerpanie rozpočtu obce
* opodstatnenosť zavedenia alebo zrušenia poplatkov obce

Vypracúva odborné stanoviská:

* k návrhu rozpočtu a záverečnému účtu obce pred ich schválením obecným zastupiteľstvom
* možnosti poskytovania úveru, pôžičky a dotácií
* výsledky kontroly spolu s návrhmi na odstránenie zistených nedostatkov predkladá obecnému zastupiteľstvu
* zúčastňuje sa na zasadnutí obecného zastupiteľstva s poradným hlasom.

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky.

Zverejnené na: www.hrachoviste.sk a na vývesnej tabuli obce Hrachovište dňa ......................

JUDr. Ivan Kolník, starosta obce